ডলার দিক থেকে বিবেচনা করলে, মনেটারী পলিসির দিয়ে নজর রাখতে হবে। ফেডের ইন্টারেস্ট রেট বৃদ্ধি ডলারকে অনেক শক্তিশালী করেছে। এছাড়া জিডিপির প্রত্যাশা বাড়িয়েছে তারা। ডলারকে আরেক ভাবে প্রভাবিত করবে নতুন প্রেসিডেন্ট ডোনাল্ড ট্রাম্প। আমেরিকার অর্থনীতিকে এগিয়ে নিয়ে যাওয়ার জন্য তিনি অনেক পরিকল্পনার কথা বলেছেন। জানুয়ারির ২০ তারিখ অফিসিয়ালি প্রেসিডেন্ট পদ পাচ্ছেন তিনি। সাধারনত প্রেসিডেন্ট হবার প্রথম ১০০ দিন পর্যন্ত প্রেসিডেন্টের কাছ থেকে অনেক প্রত্যাশা এবং চাপ থাকে। ধরা হয় প্রেসিদেন্ট যদি প্রথম ১০০ দিন ভালো ধরনের কাজ এবং উন্নয়ন করতে পারেন, পরবর্তী ৪ বছরেও তা পারবেন। তাই এ ক্ষেত্রে প্রত্যাশা অনেক বেশী থাকবে এবং প্রত্যাশা পূরণ হলেও ডলার এবং আমেরিকার অর্থনীতি আরও অনেক এগিয়ে যাবে। আর ট্রাম্প প্রথম ১০০ দিনের চাপ সামলাতে ব্যর্থ হলে ডলার বিপাকে পড়তে পারে। তবে ফেডারেল রিসার্ভের অ্যাকশনগুলো যে শুধু ট্রাম্পের ওপর নির্ভর করে তা কিন্তু নয়। আমেরিকার বিভিন্ন ইকোনমিক ডাটাগুলোর ভালো ফলাফলের প্রেক্ষিতেই ফেড ইন্টারেস্ট রেট এবং জিডিপির ফরেকাস্ট বৃদ্ধি করেছে।